irctc tourism offers golden triangle of north india tour package from hyderabad to taj mahal, details here
హైదరాబాద్- తాజ్‌మహల్ టూర్.. అందుబాటు ధరలో ఐఆర్‌సీటీసీ అదిరిపోయే ప్యాకేజ్!
టూర్ ప్లాన్ చేస్తున్నారా? అది కూడా జైపూర్, ఆగ్రా, ఢిల్లీ వంటి ప్రాంతాలను చుట్టేసి రావాలని భావిస్తున్నారా? అయితే మీకు ఒక అదిరిపోయే ఆప్షన్ అందుబాటులో ఉంది. ఐఆర్‌సీటీసీ అందుబాటు ధరలో తాజ్ మహల్ టూర్‌ను అందిస్తోంది.
Samayam Telugu | Updated:
Nov 4, 2019, 11:41AM IST
హైదరాబాద్- తాజ్‌మహల్ టూర్.. అందుబాటు ధరలో ఐఆర్‌సీటీసీ అదిరిపోయే ప్యాకేజ్!
హైలైట్స్
తాజ్ మహల్ చూడాలని భావిస్తున్నారా?
అయితే మీకోసం సూపర్ ప్యాకేజ్ అందుబాటులో ఉంది
ఢిల్లీలోని చాలా ప్రదేశాలు చూడొచ్చు
జైపూర్‌ కూడా తీసుకెళ్తారు
ఇండియన్ రైల్వేస్‌కు చెందిన రైల్వే టికెటింగ్ ప్లాట్‌ఫామ్ ఐఆర్‌సీటీసీ అదిరిపోయే టూర్ ప్యాకేజ్ ప్రకటించింది. ఇందులో భాగంగా న్యూఢిల్లీ, జైపూర్, ఫతేపూర్ సిక్రి, ఆగ్రా వంటి ప్రాంతాలను చుట్టేసి రావొచ్చు. అంటే తాజ్ మహల్ కూడా చూడొచ్చు. ఈ టూర్ హైదరాబాద్ నుంచి ప్రారంభమౌతుంది.
ఐఆర్‌సీటీసీ హైదరాబాద్- తాజ్ మహల్ టూర్ ప్రతి గురువారం ప్రారంభమౌతుంది. ఈ టూర్ 6 రోజులు ఉంటుంది. ధర రూ.10,500 నుంచి ప్రారంభమౌతోంది. ఢిల్లీ, ఆగ్రా, జైపూర్ ప్రాంతాలు ట్రైయాంగిల్‌లో ఉంటాయి. అందుకే ఈ టూర్‌కు గోల్డెన్ ట్రయాంగిల్ ఆఫ్ నార్త్ ఇండియా అని పేరు పెట్టారు.
Visit Site
Recommended byColombia
Also Read: ఎస్‌బీఐ, హెచ్‌డీఎఫ్‌సీ బ్యాంక్‌లలో జీరో బ్యాలెన్స్ అకౌంట్ సేవలు.. పూర్తి వివరాలు!
తాజ్ మహల్ టూర్ సికింద్రాబాద్ స్టేషన్‌ను ప్రారంభమౌతోంది. తెలంగాణ ఎక్స్‌ప్రెస్‌లో టూర్ ఉంటుంది. ఇది ఉదయం 6.50కు కదులుతుంది. రెండో రోజు న్యూఢిల్లీ వెళ్తారు. ఉదయం 9.50 అక్కడ దిగుతారు. హోటల్‌కు తీసుకెళ్తారు. కుతుబ్‌మినార్, రెడ్ ఫోర్ట్, ఇండియా గేట్, రాష్ట్రపతి భవన్, రాజ్‌ఘాట్ వంటి ప్రదేశాలను చూపిస్తారు. రాత్రికి హోటల్‌లోనే ఉండాలి.
Also Read: ‘పీఎఫ్ ఖాతాదారులకు రూ.80,000.. లిస్ట్‌లో పేరు ఉందో లేదో చూసుకోండి’.. ఈపీఎఫ్‌వో క్లారిటీ!
మూడో రోజు రోడ్డు మార్గంలో జైపూర్ వెళ్లాలి. అక్కడ కృష్ణ కి ధని చూపిస్తారు. రాత్రికి అక్కడే ఉండాలి. నాలుగో రోజు జైపూర్‌లోనే అమీర్ ఫోర్ట్, హవా మహల్, జంతర్ మంతర్, నహర్‌ఘర్, జల్ మహల్, సిటీ ప్యాలెస్, బిర్లా మందిర్, జైఘర్ ఫోర్ట్ వంటి ప్రదేశాలు చూపిస్తారు.
Also Read: ఎస్‌బీఐ బంపరాఫర్.. 35 శాతం తగ్గింపు + 10 శాతం క్యాష్‌బ్యాక్.. 6 రోజులే గడువు!
ఐదో రోజు ఆగ్రాకు వెళ్లాలి. దారిలోనే ఫతేపూర్ సిక్రి చూపిస్తారు. తర్వాత ఆగ్రాలో తాజ్ మహల్, ఆగ్రా ఫోర్ట్ వంటి వాటిని వీక్షించొచ్చు. తర్వాత అక్కడి రైల్వే స్టేషన్‌కు తీసుకెళ్తారు. తెలంగాణ ఎక్స్‌ప్రెస్ రెడీగా ఉంటుంది. ఆరో రోజు సికింద్రాబాద్‌లో దిగుతాం. దీంతో టూర్ పూర్తవుతుంది. టూర్‌లో ఫుడ్, హోటల్‌లో ఉండటం వంటి ఖర్చులన్నీ ఐఆర్‌సీటీసీనే చూసుకుంటుంది.